Virallinen lehti nro C 269 , 16/10/1995 s. 0227



B4-1093, 1094, 1095, 1097, 1099, 1129 ja 1163/95 Päätöslauselma kasvua kiihdyttävien aineiden käyttöä käsittelevästä konferenssista Euroopan parlamentti, joka - ottaa huomioon komission vastauksen suullisiin kysymyksiin hormonien laittomasta käytöstä karjankasvatuksessa, A. ottaa huomioon, että direktiivi 88/146 (ETY ((EYVL L 070, 16.3.1988, s. 16))) kieltää tiettyjen hormoniaineiden käytön karjankasvatuksessa, B. ottaa huomioon, että sen 16. maaliskuuta 1995 antamassa päätöslauselmassa ((EYVL C 89, 10.4.1995, s. 150)), joka koski hormonien laitonta käyttöä karjankasvatuksessa, vaadittiin hormonien käytön kieltämisen huomattavaa jyrkentämistä, C. ottaa huomioon, että maatalouskomissaari Fischler ilmoitti jokin aika sitten, että hormoniongelmaa koskeva kansainvälinen konferenssi pidettäisiin marraskuun 1995 loppupuolella, D. katsoo, että on tärkeää koota kyseiseen konferenssiin kaikki asianomaiset osapuolet, E. ottaa huomioon, että edellä mainitun päätöslauselman jälkeen komissio ei ole ryhtynyt minkäänlaisiin toimiin hormonien laittoman käytön valvonnan lisäämiseksi, F. katsoo, että kaikki hormonien käyttökieltoon kohdistuvat epäilyt heikentävät kuluttajien luottamusta Euroopan maataloustuotteisiin ja vähentävät kysyntää, 1. Panee tyytyväisenä merkille, että kutsumalla koolle konferenssin hormonien käytön kieltämisestä komissio on vastannut parlamentin 16. maaliskuuta 1995 antaman päätöslauselman 12 kohdassa esittämään pyyntöön; 2. Kehottaa komissiota kutsumaan konferenssiin riippumattomia asiantuntijoita, jotta voitaisiin määritellä, mitä mahdollisia terveysriskejä ja - vaikutuksia hormonien käytöllä on kuluttajien kannalta; 3. Pyytää komissiota ja neuvostoa säilyttämään vuonna 1992 uudistetun yhteisen maatalouspolitiikan ja muiden toteutettavien toimenpiteiden yhdenmukaisuuden korkealaatuisten eläintuotteiden tuotannossa, ottaen samalla huomioon markkinoiden tasapainottamisen yleisen tavoitteen; 4. Pyytää komissiota ja neuvostoa toimimaan tämän saavuttamiseksi mahdollisimman avoimesti ja säännöllisessä yhteistyössä asianomaisten osapuolten kanssa (kuluttajat, tuottajat, tutkijat, Euroopan parlamentin jäsenet ja jäsenvaltiot); 5. Pyytää komissiota erityisesti tekemään täysin selväksi sen, että tätä hormonien käyttökieltoa sekä BST:iden (bovine somatotrophin) käyttöä koskevaa kieltoa sovelletaan myös maataloustuotteiden ja elintarvikkeiden maahantuontiin ja että tämä taataan nykyisissä GATT/WTO:n säännöissä; 6. Katsoo, että budjettikohdat B1-213 ja B1-214 ovat ratkaisevan tärkeitä hormonien laittoman käytön vastaisessa toiminnassa, toisaalta, koska budjettikohta B1-213 antaa merkittävän houkuttimen lihateollisuuden tuottajille muuttaa asennoitumistaan, ja toisaalta, koska budjettikohta B1- 214 mahdollistaa sen, että kansalliset viranomaiset voivat yhteensovittaa toimenpiteitä tunnetusti kansainvälisesti hyvin järjestäytyneen «hormonimafian» vastaisen toiminnan tehostamiseksi, ja vastustaa tästä syystä neuvoston vuoden 1996 talousarvion ensimmäissä käsittelyssä suorittamaa budjettikohtien B1-213 ja B1-214 poistamista; 7. Pyytää komissiota perustamaan yhteisön iskujoukon ja vahvistamaan karjan kasvatuksessa tapahtuvan hormonien käytön valvontamenettelyjä; 8. Muistuttaa Euroopan maatalouden erityisluonteesta ja tuomitsee ne taloudelliset ja sosiaaliset seuraukset, joita hormonien sallimisella voisi olla Euroopan maatalous- ja maaseutuyhteiskunnalle; 9. Pyytää komissiota edistämään järjestelmää, jossa eläintuotteiden laadun valvonta taataan maatilalta kuluttajaan asti ottamalla käyttöön koko Euroopan unionin alueella tunnustettu laatumerkintä; 10. Pyytää komissiota laatimaan vuotuisen kertomuksen kyseisen lainsäädännön soveltamisen tilasta sekä naudanlihaan käytettävien hormonien vastaisessa taistelussa saavutetuista tuloksista; 11. Kehottaa puhemiestään välittämään tämän päätöslauselman komissiolle, neuvostolle ja jäsenvaltioiden hallituksille.